laion/Wikipedia-Exotic huggingface dataset:
אהב את אפלטון, אך אהב את האמת יותר

"אהב את אפלטון, אך אהב את האמת יותר" הוא ביטוי המיוחס לאריסטו ומבקש להורות שאהבה והערצה לאישיות כל שהיא לא תטשטש את הביקורת לדבריו אלא היחס לדברים יהיה על פי האמת בלבד. היחס לטיעון כל שהוא בהתייחס לאומר ולא לתוכן הדברים הוא כשל לוגי ונקרא אַד הוֹמִינֶם. ביטוי דומה המוזכר בהקשר לשלילת אד הומינם הוא הביטוי "שמע האמת ממי שאמרה". הביטוי הלטיני המקורי הוא: "Amicus Plato, sed magis amica veritas" (מילולית: אפלטון חבר שלי, אבל האמת חברה טובה יותר) מקורותיו של מקור ביטוי זה גם הם מתוך דבריהם של חכמי היוונים, ובדרך כלל מיוחס לאריסטו בהתאם לדבריו בספרו האתיקה של המוסר: נניח, אפוא, לאותו ענין, ואולי מוטב שנעיין עכשיו בטוב הכולל ונחקור חקור היטב את משמעותו של מושג זה, ככל שתקשה עלינו חקירה זו בשל העובדה, שהאנשים שהתחילו לדבר על 'אידאות' היו ידידינו. אך דומני שתתקבל דעתי, שבדרך כלל מוטב הוא, וחובה עלינו, להפריך לשם קיום האמת אף את דברי עצמנו, – ועל אחת כמה וכמה כשהמדובר בפילוסופיה (שפירושו – אהבת החוכמה). שבהיותנו אוהבים גם את ידידינו וגם את האמת, מצוה קדושה היא להעדיף את ההיא. — אריסטו, אתיקה: מהדורת ניקומאכוס, תרגם יוסף ג. ליבס, ספר א' פרק ו (1096a11–15) גם בכתביו של אפלטון מוזכרת אמירה דומה בשמו של סוקרטס שקדם לאריסטו: אהה! סימאס וקבס, אם תשמעו לי, תמעיטו לדאוג לסוקראטס אלא תדאגו הרבה יותר לאמת המקור ביוונית ὦ Σιμμία τε καὶ Κέβης, οὑτωσὶ ἔρχομαι ἐπὶ τὸν λόγον· ὑμεῖς μέντοι, ἂν ἐμοὶ πείθησθε, σμικρὸν φροντίσαντες Σωκράτους, τῆς δὲ ἀληθείας πολὺ μᾶλλον — אפלטון, פיידון, פק ט, בתוך: י"א הלוי (מתרגם), כל כתבי אפלטון, כרך ראשון, ירושלים תרפ"ט עמ' 309 סוקרטס מפנה לדבריו הוא עצמו אליו הוא פונה בשמו ובגוף שלישי. כוונתו שיש להתייחס פחות אל אישיותו שלו, הדובר, ויותר לתוכן דבריו שהם האמת. המדינאי והפילוסוף היווני קיקרו בספרו מחלוקות בטוסקולניה (Tusculanae Disputationes) מצר על כך שישנם פילוסופים שהחזיקו בעמדותיהם של אפלטון ואריסטו אף על פי שלא היו אמירות ודאיות רק בגלל הערצה לאישיותם ופרסומם: הרקולס העדיף לשגות בחברת אפלטון... מאשר להחזיק באמיתות ודאיות (וורה סנטיר) המקור בלטינית Errare mehercule malo cum Platone...quam cum istis vera sentire... — כרך א, דף 17ב ערך מורחב – שמע האמת ממי שאמרה ביטוי נוסף המוזכר בהקשר לשלילת אד הומינם הוא הביטוי "שמע האמת ממי שאמרה". יעקב ישראל סטל, (עורך), שמואל אשכנזי, אלפא ביתא תנייתא דשמואל זעירא, ירושלים תשע"א, כרך א, עמ' 37 - 48. הספר נכתב בסביבות שנת 45 לפנה"ס על התמודדות עם שכול ואבל.
דארקה נו מנאזאשי

דארקה נו מנאזאשי (ביפנית: だれかのまなざし) הוא סרט אנימה יפני קצר שנכתב ובוים על ידי מאקוטו שינקאי. הקרנת הבכורה של הסרט התקיימה בטוקיו ב-10 בפברואר 2013. הסרט הוצג גם יחד עם סרטו שינקאי "גן המילים" במהלך הבכורה היפנית של הסרט ב-31 במאי 2013. הסרט הופק על ידי CoMix Wave Films,‏ NEST ו-TYO M1 Production בשיתוף עם The Answer Studio Co., Ltd. צוות המדבבים של הסרט כלל את פומי היראנו, סאטומי הנאמורה ושינג'י אוגאווה. הפסקול של הסרט נוצר על ידי אקיהיסה מטסורה, וקאזוסה כתב ושר את שיר הנושא "Sore de Ii yo". עלילת הסרט מתמקדת באישה צעירה בשם אאוי. אאוי היא סטודנטית במכללה אשר גרה לבדה בדירה קטנה בעיר סואנת. אאוי מרגישה מותשת משגרת היומיום, מחוסר הוודאות שלה לגבי העתיד, ומרגישה אבודה ומנותקת מהשאיפות והחלומות שלה. הסיפור מקבל תפנית כאשר אאוי מקבלת מכתב מאמה, אשר נסעה למסע של גילוי עצמי. המכתב מעודד את אאוי לגלות מחדש את עצמה ומה מטרתה בחיים. בהשראת המכתב מאמה, אאוי יוצאת למסע אישי על מנת להתחבר מחדש לאני הפנימי ולחשוף את רצונותיה האמיתיים. לאורך הדרך אאוי נתקלת בדמויות שונות שמשפיעות על המסע שלה בדרכים בלתי צפויות כמו בעל בית קפה רחום שחולק עימה תובנות רבות על מורכבות החיים ואמן מוכשר אשר מצית את היצירתיות שבה ומעודד אותה לפתח את הצד האמנותי שלה. "דארקה נו מנאזאשי", במסד הנתונים הקולנועיים IMDb (באנגלית) "דארקה נו מנאזאשי", במסד הנתונים הקולנועיים KinoPoisk (ברוסית) דארקה נו מנאזאשי באתר הרשמי של מאקוטו שינקאי (ביפנית)
ניית'ן בקסטר

ניית'ן ג'וסף בקסטר (באנגלית: Nathan Joseph Baxter; נולד ב-8 בנובמבר 1998) הוא כדורגלן אנגלי ממוצא יהודי, המשחק בעמדת השוער בבולטון וונדררס מהפוטבול ליג הראשונה. בקסטר נולד בווסטמינסטר, אנגליה שבממלכה המאוחדת. החל את הקריירה שלו עם קריי וונדררס. לאחר מכן הצטרף לצ'לסי בגיל 8. בעונת 2015/16 הוא זכה בגביע האנגלי לנוער ובליגת הנוער של אופ"א. באוגוסט 2016 עבר בהשאלה למטרופוליטן פוליס החובבנית מהליגה האיסתמית בחוזה קצר טווח עד ינואר 2017. הוא בילה ארבעה חודשים במועדון, רשם 19 הופעות, לפני שחזר לצ'לסי בינואר 2017. לאחר מכן הוא הצטרף לקבוצת סוליהאל מורס מהנשיונל ליג בהשאלה לשארית עונת 2016/17. ב-21 בינואר 2017 הוא ערך את הופעת הבכורה שלו בסוליהול, תוך שמירה על שער נקי במשחק שלהם נגד בורהאם ווד שהסתיים בתיקו מאופס. הוא שמר על שלושה שערים נקיים בארבעת המשחקים הראשונים שלו עם הקבוצה, ורשם 17 הופעות בסך הכל עבור המועדון. ב-21 ביוני 2017 בקסטר הצטרף לקבוצת ווקינג מהנשיונל ליג בהשאלה לעונת 2017/18. במשחק הראשון לעונה, בקסטר ערך את הופעת הבכורה שלו במועדון כאשר הם רשמו ניצחון ביתי 2-1 על גייטסהד. בקסטר רשם 48 הופעות בסך הכל במועדון. במהלך עונת 2017/18, בקסטר שיחק יותר דקות (4,320) מכל מושאל אחר של צ'לסי. ב-26 ביוני 2018, בקסטר הסכים להצטרף ליוויל טאון מהפוטבול ליג השנייה בהשאלה לעונת 2018/19. בקסטר ערך את הופעת הבכורה שלו בליגת הכדורגל ביום פתיחת העונה, בתבוסה 1-0 בחוץ מול בורי. ביוויל טאון הוא לא ספג שער במשך 10 שעות ו-12 דקות, וקבע שיא מועדון לאחר ששמר 6 שערים נקיים ברציפות בכל המסגרות. ב-5 בנובמבר 2018, הוא היה "השוער המתבגר היחיד כיום בשורות הכדורגל האנגלי המקצועני שצבר למעלה מ-100 הופעות במשחק הבוגרים". בקסטר רשם 38 הופעות עבור יוויל טאון במהלך העונה שלו במועדון, וזכה ב-5 פרסים בפרסי סוף העונה של המועדון, כולם בקטגוריות 'שחקן העונה' ו'שחקן הצעיר של העונה'. ב-19 ביוני 2019, בקסטר הצטרף לרוס קאונטי מליגת העל הסקוטית בהשאלה לעונת 2019/20. הוא סבל מפציעה בכתף בתחילת העונה לפני שחזר לקבוצה הראשונה, והמשיך לשחק ב-14 משחקים ברציפות. ב-9 באוקטובר 2020, בקסטר הצטרף לאקרינגטון סטנלי מהפוטבול ליג הראשונה בהשאלה. ב-25 ביוני 2021, הוא הצטרף להאל סיטי מהצ'מפיונשיפ בהשאלה לעונת 2021/22. בקסטר ערך את הופעת הבכורה שלו בליגה ב-6 בנובמבר 2021, בניצחון 2–0 על בארנסלי בחוץ, ולאחר מכן נבחר להרכב השבוע של הצ'מפיונשיפ לאחר הופעה מרשימה בפתיחה הראשונה שלו בליגה. הוא המשיך לרשום 18 הופעות במועדון, כולל 7 שערים נקיים ב-16 משחקי הליגה שלו ובעל אחוזי ההצלה הגבוהים ביותר בצ'מפיונשיפ עם 79.5 אחוזים. ב-4 ביולי 2022, בקסטר חזר להאל סיטי בהשאלה, בפעם השנייה, לעונת 2022/2023. ב 19 ביוני 2023, הוא עבר לבולטון וונדררס מהפוטבול ליג הראשונה. מדיה וקבצים בנושא ניית'ן בקסטר בוויקישיתוף ניית'ן בקסטר, באתר Transfermarkt ניית'ן בקסטר, באתר Soccerway ניית'ן בקסטר, באתר FootballDatabase.eu אבי רויזמן, ‏החל בחובבים, פרח באנגליה: בקסטר מגיע לחיפה, באתר ONE‏, 12 ביוני 2023
ג'יימס הרברט מקנייר

ג'יימס הרברט מקנייר (באנגלית: Herbert MacNair;‏ 23 בדצמבר 1868 – 22 באפריל 1955) היה אמן, מעצב ומורה סקוטי שעבודתו תרמה לפיתוח הסגנון המודרני (סגנון ארט נובו בריטי) במהלך שנות ה-90. מקנייר, שנולד בגלאזגו למשפחת איש צבא, הוכשר כאדריכל במשרד גלאזגו מ-1888 עד 1895, ושם פגש לראשונה את צ'ארלס רני מקינטוש. כחלק מהכשרתם, השתתפו השניים בשיעורי ערב בבית הספר לאמנות בגלאזגו בין השנים 1888 ו-1894, ושם פגשו את האחיות מקדונלד, מרגרט ופרנסס. מקנאיר התחתן עם פרנסס, ומקינטוש התחתן עם מרגרט. כל הארבעה הפכו מאוחר יותר לקולקטיב של אסכולת גלאזגו המכונה "הארבעה", מקנייר היה הפחות ידוע. בהשפעת תנועת האמנויות והאומנות, ומתנועות אירופאיות אחרות כמו סימבוליזם ואר נובו, הם היו חלוצים בסגנון גלאזגו. מקנייר הקים סטודיו משלו בגלאזגו בשנת 1895, שם עבד כמעצב בהפקת רהיטים, איורי ספרים, צבעי מים ופוסטרים. היתרונות האמנותיים של מקנאיר הושוו לא פעם לאלה של מקינטוש, אבל הייתה לו השפעה משמעותית כמורה בעקבות מעברו לליברפול ב-1898 ומינויו כמדריך לעיצוב בבית הספר לארכיטקטורה ואמנות שימושית. בשנת 1899 הצטרפה פרנסס מקדונלד למקנייר בליברפול והשניים נישאו. בני הזוג ציירו בצבעי מים ועיצבו חללי פנים, והציגו חדר כתיבה בתערוכה הבינלאומית לאמנות מודרנית בטורינו. הם הציגו גם בליברפול, לונדון, וינה ודרזדן בתחילת שנות ה-1900. לאחר סגירת בית הספר ב-1905, ואובדן העושר של משפחת מקנייר כתוצאה מכשל עסקי, חזרו בני הזוג לגלאזגו ב-1909. הקריירה של מקנייר הלכה ודעכה מתקופה זו, ולא ידוע על יצירות שלו מעבר ל-1911. בשנת 1913 עבד מקנייר לקנדה, למפעל שוקולד ולאחר מכן לחברת רכבות. הוא חזר לגלאזגו שם עבד כדוור וכמנהל במוסך. לאחר מות אשתו ב-1921, מקנאיר השמיד את כל היצירות שהיו ברשותו. לאחר מכן עבר לבית אבות, שם התגורר עד מותו ב-1955. מדיה וקבצים בנושא ג'יימס הרברט מקנייר בוויקישיתוף Sembach, Klaus-Jürgen. (1991) Art Nouveau: Utopia: Reconciling the Irreconcilable. Translated by Charity Scott Stokes. Köln: Benedikt Taschen. p. 173. The Group of Four. Archived 21 August 2006 at the Wayback Machine Hunterian Art Gallery. James Herbert MacNair, 1868-1955: A Brief Biography. George P. Landow, The Victorian Web. James Herbert McNair. Mackintosh Architecture, University of Glasgow. Retrieved 27 May 2017.
הפיגוע בבית הכנסת אלגריבה

האם התכוונתם ל... פיגוע ירי שהתרחש בשמיני עצרת תשמ"ו 1985 - פיגוע הירי בבית הכנסת אלגריבה (1985) פיגוע משאית התופת שהתרחש ב-11 באפריל 2002 - פיגוע התופת בבית הכנסת אלגריבה פיגוע ירי שהתרחש ב-9 במאי 2023 - פיגוע הירי בבית הכנסת אלגריבה (2023)
קבוצת מוביסטאר (נשים)

קבוצת מוביסטאר (בספרדית: Movistar Team (femenino)) היא קבוצת מרוצי אופני כביש מקצועית לנשים המשתתפת במרוצי עילית לנשים. נותנת החסות היא חברת הטלפונים הסלולריים הספרדית טלפוניקה, כשהצוות רוכב תחת השם של המותג מוביסטאר של החברה. בספטמבר 2017, קבוצת מוביסטאר הודיעה שהיא תצטרף לקבוצות כמו צוות סאנווב, אוריקה סקוט, אף.די.ג'יי אסטנה, ביצירת קבוצת נשים ספרדית ברובה שמטרתה לפתח רכיבת אופניים לנשים בתוך ספרד. בתחילת אוקטובר 2017 הוכרז הסגל הפותח: מרגריטה ויקטוריה גרסיה, אלופת ספרד הלאומית במרוץ נגד השעון, לורד אוירביד ולורנה לאמאס מצטרפות מ- בי.זד.קיי. סיור נשים, אלישיה גונזלס בלנקו, איידר מרינו קורטזר ואלבה טרואל ריבס הצטרפו מ-לוינטק ושני ספורטאים בינלאומיים שהצטרפו גם הם - אוד ביאניק מ- אף.די.ג'יי-אקוויטניה פוטורוסקופ ומלגורסטה יאסינסקה שהצטרפה לקבוצה מהנבחרת האמריקאית, סיילנס פרו רכיבה על אופניים. באותו שבוע צורפה רייצ'ל ניילן (אוריקה-סקוט) להרכב. בנובמבר הכריזה מוביסטאר על תוספת הרוכבת העשירית האחרונה שלהם לסגל 2018, מ-לוינטק, גלוריה רודריגז. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא לא עודכן מעונת 2022. מרוץ כביש צרפת, אוד ביאניק מרוץ נגד השעון פולין, מאלגורזאטה יאסינסקה מרוץ נגד השעון ספרד, מרגריטה ויקטוריה גרסיה ספרד עד גיל 23 מרוץ נגד השעון, אלבה טרואל מרוץ הכביש של פולין, מאלגורזאטה יאסינסקה מרוץ כביש ספרד, איידר מרינו מרוץ נגד השעון ספרד, שיילה גוטיירז מרוץ נגד השעון נורווגיה, קטרין אלארוד מרוץ נגד השעון, אולימפיאדת טוקיו (2020), אנמיק ואן פלוטן מרוץ נגד השעון דנמרק, אמה נורסגורד מרוץ נגד השעון של נורווגיה, קטרין אלארוד מרוץ כביש סרביה, ילנה אריץ' אליפות העולם באופני כביש - מרוץ כביש, אנמיק ואן פלוטן מרוץ כביש פנאמריקן, ארלניס סיירה מרוץ נגד השעון דנמרק, אמה נורסגורד מרוץ כביש סרביה, ילנה אריץ פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא לא עודכן מעונת 2022. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא לא עודכן מעונת 2022. מדיה וקבצים בנושא קבוצת מוביסטאר בוויקישיתוף אתר האינטרנט הרשמי של קבוצת מוביסטאר אתר רשמי נבחרת הנשים של UCI "Telefonica to take over as Caisse d'Epargne sponsor from 2011 - Cyclingnews.com". נבדק ב-13 באוגוסט 2010. {{cite news}}: (עזרה) "Movistar set to launch new women's team for 2018 season? – Cycling Weekly". 30 באוגוסט 2017. {{cite web}}: (עזרה) "Movistar Team to launch women's team in 2018". Movistar Team. "Movistar confirm women's team for 2018 - Cyclingnews.com". 11 בספטמבר 2017. {{cite web}}: (עזרה) "Movistar reveals new women's team line-up for 2018 - Cyclingnews.com". 2 באוקטובר 2017. {{cite web}}: (עזרה) "El Movistar féminas ficha a la australiana Neylan – ciclo21.com". 6 באוקטובר 2017. {{cite web}}: (עזרה) "DAYER QUINTANA, GLORIA RODRÍGUEZ COMPLETE 2018 MOV LINEUP". Movistar. 2 בנובמבר 2017. נבדק ב-9 בנובמבר 2017. {{cite news}}: (עזרה)
Voices of a Distant Star

Voices of a Distant Star (ביפנית: ほしのこえ; באופן מילולי: "קולו של כוכב רחוק") הוא סרט אנימה יפני, מסוגת מדע בדיוני, אשר נוצר והונפש על ידי מאקוטו שינקאי. הקרנת הבכורה של הסרט התקיימה ביפן במהלך פברואר 2002. על בסיס הסרטון נוצר גם עיבוד מאנגה שאוייר על ידי מיזו סאהארה. עלילת הסרט עוקבת אחר חייהם של שני חברי ילדות קרובים, הנערה מיקאקו והנער נובורו, אשר מופרדים כאשר מיקאקו נשלחת לחלל על מנת לקחת חלק במלחמה נגד חייזרים המאיימים להשמיד את כדור הארץ. ככל שמיקאקו מתרחקת יותר ויותר מכדור הארץ, לוקח זמן רב יותר עד שהודעות הטקסט שהיא שולחת מהטלפון הסלולרי שברשותה מגיעות לכדור הארץ. הסרט עוקב בו זמנית גם אחר המלחמה בה היא לוקחת חלק, וכמו גם אחר החיים של נובורו בכדור הארץ אשר מקבל את הודעות הטקסט השונות ממנה לאורך השנים. מיקאקו נגאמין – תלמידת תיכון אמיצה שהופכת לטייסת חלל בצבא, ונבחרת בהמשך לקחת חלק במשימת מיוחדת בה היא תילחם בגזע החייזרים טארסיאנים אשר מאיימים להשמיד את כדור הארץ. במהלך הסרט, מיקאקו מתמודדת עם האתגרים של מסע בחלל ולחימה בחייזרים, תוך כדי שהיא מתכתבת עם חברה נובורו שנמצא בכדור הארץ. נובורו טרהאו – תלמיד תיכון וחברה של מיקאקו. בעוד שמיקאקו נמצאת בחלל ונלחמת בחייזרים, נובורו נשאר על כדור הארץ, והשניים מתקשרים זה עם זו באמצעות הודעות טקסט בטלפונים הסלולריים שלהם. ככל שהמרחק ביניהם הולך וגדל, נובורו חווה כמיהה עמוקה למיקאקו ונאבק בקושי הרגשי הכרוך בפרידה הממושכת ממנה. הוא מנסה לחיות חיים נורמליים תוך שהיא מקווה כל העת שמיקאקו תשוב בקרוב לכדור הארץ בשלום. "Voices of a Distant Star", במסד הנתונים הקולנועיים IMDb (באנגלית) "Voices of a Distant Star", באתר נטפליקס "Voices of a Distant Star", באתר Rotten Tomatoes (באנגלית) "Voices of a Distant Star", במסד הנתונים הקולנועיים KinoPoisk (ברוסית)
קורבין (פירושונים)

האם התכוונתם ל... ג'רמי קורבין (Corbyn) - פוליטיקאי בריטי, מנהיג מפלגת הלייבור מירטל קורבין (Corbin) - אמנית מופע שוליים קורבין (קולומביה הבריטית) – עיר רפאים בקולומביה הבריטית
יום הולדת (שיר של דנה אינטרנשיונל)

"יום הולדת" הוא סינגל שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השמיני שלה, הכל זה לטובה. הוא יצא לאור ב-6 בדצמבר 2007, על ידי חברת התקליטים הד ארצי, כסינגל החמישי והאחרון מתוך האלבום. את השיר כתבה אינטרנשיונל לבדה והוא עוסק במלנכוליה סביב יום הולדתה. השיר זכה לביקורות חיוביות מטעם מבקרי המוזיקה, והיה לשיר הנושא בתוכנית "מה זה השטויות האלה?!" בנושא ימי הולדת. "יום הולדת" הושמע לראשונה באופן בלעדי באוגוסט 2006 במהלך אירוע שצוין לכבוד שלוש שנים לפורום שלה בתפוז אנשים. במרץ 2007 התראיינה אינטרנשיונל לידיעות אחרונות והצהירה: "השיר מדבר על החוויות שלי במהלך השנים, די עצוב ומלנוכלי, מה קורה כשאתה עובר את גיל 35 ומסתכל בצורה שונה על ימי הולדת". בריאיון לתוכנית הטלוויזיה של גיא פינס ב-2012 הצהירה: "זה קשה לספור את השנים. יש עוד הרבה מה להגיד, המלאכה מרובה והזמן טס...". עבור "יום הולדת" לא צולם וידאו קליפ נלווה, אך ביולי 2014 העלתה אינטרנשיונל לערוץ היוטיוב שלה את קטע האודיו הרשמי של השיר. סרטון השיר "יום הולדת" באתר יוטיוב יום הולדת, 2007-01-01, נבדק ב-2023-05-10 יום הולדת, באתר Dana International community Dana International - Yom Huledet דנה - יום הולדת, נבדק ב-2023-05-10
ג'רי לוסנה

ג'רי רובן פטרסן לוסנה (בדנית: Jerry Ruben Petersen Lucena; נולד ב-11 באוגוסט 1980) הוא כדורגלן עבר דני-פיליפיני ששיחק בעמדת המגן. כיום מאמן את קבוצת הנוער של אסביירג. לוסנה התחיל את הקריירה שלו במחלקת הנוער של אסביירג. בשנת 1999 ערך את הופעת הבכורה שלו בקבוצה הבוגרת במדי הליגה הדנית הראשונה. היה שותף לעלייה של המועדון לליגת העל הדנית בשנת 2001. ב-14 באוגוסט 2003 ערך את הופעת הבכורה שלו בזירה האירופית בניצחון 0-5 נגד סנטה קולומה במסגרת מוקדמות גביע אופ"א. בשנת 2007 הצטרף לאורהוס. באורהוס, לוסנה שיחק לעיתים גם כקשר אחורי. היה שותף לירידה של המועדון לליגה השנייה בתום עונת 2009/2010 אך עזר לה לחזור לליגה הבכירה כעבור עונה אחת. ביוני 2012 חוזהו בקבוצה בוטל ולוסנה חזר לאסביירג במדיה שיחק ארבע עונות. לוסנה נולד לאב פיליפיני ולאם דנית, ולכן היה זכאי לייצג את שני הלאומים. בצעירותו, לוסנה שיחק בנבחרת הצעירה של דנמרק. בשנת 2006 זומן לסגל נבחרת דנמרק שהורכבה רק משחקנים מקומיים. במרץ 2011 החליט לייצג את נבחרת הפיליפינים. אחת הסיבות המרכזיות לכך הייתה הרצון להתחבר לשורשיו של אביו לאחר שנפטר. ב-23 במרץ 2011 ערך את הופעת הבכורה שלו בנבחרת הפיליפינים נגד בתיקו 0-0 נגד נבחרת פלסטין. בנובמבר 2012 נכלל בסגל הנבחרת לקראת גביע סוזוקי. ב-15 במרץ 2016 הודיע על פרישה מהנבחרת בשל פציעות חוזרות. הוא היה משחק בשני משחקי מוקדמות מונדיאל 2018 של הפיליפינים נגד צפון קוריאה ואוזבקיסטן. לוסנה בילה את זמנו בנבחרת הפיליפינים כאמצעי להתחבר למולדתו השנייה במיוחד לאחר מותו של אביו הפיליפיני. אסביירג הגביע הדני: 2013 נבחרת הפיליפינים גביע השלום הפיליפיני: 2013 ג'רי לוסנה, באתר Transfermarkt ג'רי לוסנה, באתר Soccerway ג'רי לוסנה, באתר WorldFootball.net ג'רי לוסנה, באתר National Football Teams ג'רי לוסנה, באתר FootballDatabase.eu פרופיל המאמן, באתר Transfermarkt
כל אהבותי

כל אהבותי הוא סרט קולנוע ישראלי מסוגת סרט נעורים וקומדיה רומנטית משנת 1986 בכתיבה ובימוי של יוחנן (חורחה) ולר, עם אלון אבוטבול, רי רוזנפלד ודב נבון בתפקידים הראשיים. העלילה מתוארת בפלשבק והיא על גבר צעיר שחברתו עזבה אותו והוא נזכר באהובותיו השונות מאז שהיה ילד ומקליד את זכרונותיו במכונת כתיבה. הסרט לא הצליח והורד מהאקרנים כעבור שבועיים. פסקול הסרט משובץ בכמה ממיטב השירים הישראליים של המאה ה-20, בהם “אהבה ראשונה” של החלונות הגבוהים, "ואותך” של מתי כספי, "רוקד לקול הבנות" של אפרים שמיר, ו”היא לא תדע” של להקת גזוז. דניאל (אלון אבוטבול) הוא גבר צעיר בן 22. חברתו סיגל (רי רוזנפלד) עזבה אותו והוא מסתגר בדירתו ומקליד את קורות אהבותיו מאז שהיה ילד. הוא עלה מארגנטינה עם הוריו ואחותו ואביו מתעקש לדבר אתו בספרדית. דניאל הילד (יניב בן עמי) הוא ביישן ומתקשה להתחיל עם בנות. בבית הספר התיכון מתחבר אליו חברו אורן (דב נבון) שמעודד אותו ואף לוקח אותו לזונה אך הניסיון הראשון אתה לא צולח ושניהם נמלטים משם. דניאל מכיר את סיגל (רי רוזנפלד) ומתחיל לחזר אחריה. היא לא מוכנה בתחילה ליחסי מין ומסכימה ללוות את דניאל לזונה (אורית אביב) כדי שיגיע אל סיפוקו. לאחר זמן הם נפרדים ודניאל ממשיך להתפרע עם אורן לפני גיוסם. לאחר זמן חוזר דניאל לסיגל והקשר ביניהם נמשך כשנתיים עד שלפתע היא עוזבת אותו ודניאל מסתגר בחדרו, מקליד את קורות אהבותיו, לוקח אקדח וחושב להתאבד אך סיגל חוזרת בזמן והם מתחבקים. "כל אהבותי", במסד הנתונים הקולנועיים IMDb (באנגלית) "כל אהבותי", באתר ספר הקולנוע הישראלי "כל אהבותי", במסד הנתונים הקולנועיים KinoPoisk (ברוסית) כל אהבותי, בארכיון הסרטים הישראלי כל אהבותי, בספר הקולנוע הישראלי
אדקאמבי אולופאדה

אדקאמבי אולופאדה (בצרפתית: Adékambi Olufadé; נולד ב-7 בינואר 1983) הוא כדורגלן עבר טוגולזי ששיחק בעמדת החלוץ. אולופאדה התחיל את הקריירה שלו בקבוצת הכדורגל דינמיק טולוגזי ובגיל 17 חתם בסטליטה הגינאית. בקיץ 2000 חתם בלוקרן מליגת העל הבלגית. בקיץ 2001 חתם בליל מליגת העל הצרפתית. ב-7 באוגוסט ערך את הופעת הבכורה שלו בקבוצה בתיקו 0-0 נגד פריז סן-ז'רמן. ב-30 בספטמבר הבקיע את שער הבכורה שלו בקבוצה בתיקו 1-1 נגד סדאן. שנה לאחר מכן שיחק בניס ועונה לאחר מכן חתם חזר לבלגיה וחתם בשרלרואה. בשנת 2004 חזר לקדנציה שנייה בליל, אך לא רשם בקדנציה זו דקות משחק. בהמשך הקריירה שיחק בא-סאיליה, אמירטס, גנט וסיים אותה כאשר חזר לקדנציה שנייה בשרלרואה. ב-11 בינואר 1998 ערך את הופעת הבכורה שלו בנבחרת טוגו בהפסד 2-1 למוזמביק. ב-18 ביוני 2005 הבקיע את שער הבכורה שלו בנבחרת בתיקו 2-2 נגד סנגל. השתתף עם הנבחרת פעמיים בגביע אפריקה לאומות ובנוסף במונדיאל 2006. מדיה וקבצים בנושא אדקאמבי אולופאדה בוויקישיתוף אדקאמבי אולופאדה, באתר Transfermarkt אדקאמבי אולופאדה, באתר Soccerway אדקאמבי אולופאדה, באתר WorldFootball.net אדקאמבי אולופאדה, באתר National Football Teams אדקאמבי אולופאדה, באתר FootballDatabase.eu
אדם צין

אדם צין (10 במאי 1950 – 21 באוקטובר 1973) היה חייל צה"ל שעוטר בצל"ש הרמטכ"ל על פעולתו בקרב בסיני במלחמת יום הכיפורים. במהלך הפעולה נהרג. אדם צין נולד בקטוביץ שבפולין להורים ניצולי השואה. משפחתו עלתה לישראל בשנת 1957 והתיישבה בבאר שבע. היה שומר מצוות. למד בבית הספר היסודי "נתיבות" בבאר שבע ולאחר סיום לימודיו שם למד במגמת מכניקה בישיבה התיכונית-מקצועית "קריית נוער" בירושלים. צין גויס לצה"ל בקיץ 1969 והוצב בנח"ל. שירת בסיירת הנח"ל, עבר קורס מ"כים וקורס צניחה והשתלם במקצועות הטנק בחיל השריון. חלק משירותו עבר עליו עם גרעין הנח"ל במשק בדרום רמת הגולן, שם היה מא"ז, אחראי על הביטחון. לאחר שחרורו מצה"ל התחתן והתיישב עם אשתו ביישוב בני יהודה שברמת הגולן. בהמשך גרו בירושלים, שם עבד כמדריך מקצועי במשרד העבודה. היה בעל הכרה דתית-לאומית ונמנה עם הנאבקים למען הקמת התנחלויות. בנו נולד כחודש וחצי לפני מועד נפילתו. ערך מורחב – הקרבות על רכס "חמוטל" במלחמת יום הכיפורים בפרוץ מלחמת יום הכיפורים לא נקרא צין לשירות, אך יצא והתנדב לשרת ביחידת חרמ"ש. יחידותו נשלחה לחזית סיני. הוא צוות לנגמ"ש הסמל במחלקה שהשתייכה לפלוגת החרמ"ש הקדמית (בשם הקשר "סמום") בפיקודן של סרן פרוספר עמר. הפלוגה הייתה רכובה על נגמ"שים, והשתתפה ב-21 באוקטובר 1973 בבהתקפה של כוח גדודי מחטיבה 274 על מתחם "חמוטל" שבגדה המזרחית של תעלת סואץ, אחת מסדרה של התקפות צה"ל על מתחם זה. חמש פעמים נשלחו כלי הרכב של היחידה לכבוש את השטח שהחזיקו החיילים המצרים. הנגמ"ש שבו נמצאו צין ושבעה חיילים נוספים נפגע משני טילים נגד טנקים ועלה באש, וכל יושביו למעט צין נהרגו או נפצעו. הוא ניסה לכבות את האש וחילץ את חבריו הפצועים דרך דלת קטנה של כלי הרכב הבוער, עד שלבסוף נפגע גם הוא ונהרג. באותו קרב נהרגו שבעה חיילי צה"ל נוספים ו-20 נפצעו. אחד מהפצועים שניצלו בזכות פעולתו של צין העיד: ...הוא התעקש והתנדב להילחם ולהיות שם. באותו אירוע הוא היה יכול לשכב לחכות לפינוי שלו, ולהציל את עצמו. אבל הוא התאמץ כל כך ובפעולה שלו הציל אנשים אחרים שהוא בכלל לא הכיר. אדם צין היה בן 23 במותו. הניח אשה, בן, הורים ואח. הוא נקבר בבית הקברות הצבאי בהר הרצל בירושלים. בספטמבר 1975 הוענק לצין לאחר מותו צל"ש הרמטכ"ל על פעולתו בקרב שבו נפל. שמו של צין הונצח במספר אנדרטאות - באנדרטת יד לשריון בלטרון, באתר ההנצחה לחללי הנח"ל וחיל החינוך, באנדרטת חטיבה 274 בלטרון, בבתי יד לבנים בבאר שבע ובירושלים ובישיבה התיכונית שבה למד. משפחתו הנציחה את זכרו בהקמת ספרייה על שמו. אדם צין, באתר יזכור אדם צין, באתר הגבורה כבר 43 שנה: הפצוע שמחפש את הרופא שהציל את חייו, 2016 אריה ארבל, מה אתה זוכר מרגעי הפציעה? “הוא משך אותי מהנגמ”ש, חטף כדור, ונפל עלי ללא רוח חיים”, אתר צומת השרון, 8 במאי 2019 אילנה שטוטלנד, ‏"גיבור עולם": סיפור הגבורה של הלוחם שחילץ את חבריו מהנגמ"ש במלחמת יום כיפור, באתר מעריב אונליין, 27 בספטמבר 2023 רב"ט אדם צין ז"ל, Zikaron Lachaim, באתר יו טיוב עודד מגידו, “חמוטל” ו”מכשיר” לא בידינו – פרק י”א, קרבות סיום המלחמה בגזרה : 22.10-21.10, באתר במה להיסטוריה צבאית, אפריל 2018
לא דיברנו עוד על אהבה

"לא דיברנו עוד על אהבה" הוא שיר שכתב אהוד מנור, הלחין מתי כספי וביצע צמד הזמרות "סוזן ופרן". הוא נכלל באלבום הבכורה של הצמד, "אמש", שהתפרסם ב־1973. ביצוע מוכר נוסף לשיר הוא של נתנאלה, שהקליטה אותו לאלבום הבכורה שלה, "נתנאלה", שהתפרסם ב־1976. מתי כספי הקליט את השיר (בלשון זכר) לאלבומו "צד א' צד ב'", שהתפרסם ב־1978. גידי גוב ועפרה חזה ביצעו אותו בתוכנית "לילה גוב". הביצוע נכלל באלבום "שירים מלילה גוב", שהתפרסם ב־1995. ב־2000 הקליט מתי כספי את השיר עם ירדנה ארזי לאלבום הדואטים שלו, "דואטים". יהודית רביץ ביצעה את השיר ב־2005 במופע מחווה לשירי אהוד מנור, ודפנה דקל ביצעה אותו ב־2021 במופע דומה. השיר בביצוע קרן אן היה שיר הנושא של הסרט "הסיפור של יוסי", שהתפרסם ב־2012. סוזן דבור ופרן אבני, חברות הצמד "סוזן ופרן", הופיעו במשותף עם מתי כספי, שלמה גרוניך ושלומית אהרון ב־1972. לאלבומן "אמש", שהתפרסם ב־1973, הלחין כספי שני שירים: "לא דיברנו עוד על אהבה" ו"סוסי הפרשים" (במשותף עם גרוניך, למילים של אמיר גלבע), ועיבד גם את השירים "העץ הירוק", "כשיבוא ילדי" ו"אבן טובה". השיר, שמתאר אהבה בין בני זוג עד סופה הבלתי נמנע, הפך לאחד השירים המזוהים ביותר עם כספי, והוא זכה לביצועים רבים של מוזיקאים בולטים. מילות השיר "לא דיברנו עוד על אהבה" באתר Genius סרטון השיר "לא דיברנו עוד על אהבה" באתר יוטיוב "לא דיברנו עוד על אהבה" בביצוע מתי כספי, "צד א' צד ב'", 1978, באתר יוטיוב סוזאן ופראן באתר של מתי כספי, באתר matticaspi.co.il, בדיקה אחרונה ב־10 במאי 2023 נתוני היצירה, באתר אקו"ם, בדיקה אחרונה ב־10 במאי 2023 "לא דיברנו עוד על אהבה" בביצוע נתנאלה, באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע מתי כספי, באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע גידי גוב ועפרה חזה בתוכנית "לילה גוב", באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע ירדנה ארזי ומתי כספי, באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע יהודית רביץ, 2005, באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע קרן אן, באתר יוטיוב, בדיקה אחרונה ב־10 במאי 2023 "לא דיברנו עוד על אהבה" בביצוע דפנה דקל, באתר יוטיוב, 2021, בדיקה אחרונה ב־10 במאי 2023 נתנאלה Netanela ‏(1976), באתר סטריאו ומונו, בדיקה אחרונה ב־10 במאי 2023 ירדנה ארזי באתר של מתי כספי, באתר matticaspi.co.il, בדיקה אחרונה ב־10 במאי 2023 צפו: קרן אן בקליפ הנושא של "הסיפור של יוסי", באתר וואלה, 16 במאי 2012 יואב קוטנר, כך נראו מתי כספי ושלמה גרוניך לפני 40 שנה, באתר ישראל היום, 22 בנובמבר 2013, בדיקה אחרונה ב־10 במאי 2023 השירים הגדולים של מתי כספי, באתר כאן, 25 בנובמבר 2019, בדיקה אחרונה ב־10 במאי 2023